  Майя Бывальцева Удмуртиысь нылъёслэн командазы лаптаен шудонъя Россилэн чемпионатаз пыриськоз. Вожвылъяськон 24-29 пӧсьтолэзе Ярославль улосвылысь Ростов Великий карын ортчоз, ивортэ элькунысь физкультурая, спортъя но егитъёсын ужан политикая министерстволэн пресс-службаез. Улосвыллэн сборнояз Яр, Дэбес, Сьӧлта, Эгра, Ува, Каракулино но Пичи Пурга ёросъёсысь 10 спортсменкаос пыризы. Командамылэн туж задор мылкыд, кызьы вераз мыным командамылэн капитанэз, ми вормон но спортъя мастер ним басьтон понна мынӥськомы. Кылемаз чемпионатын нылъёс эсэплыкез быдэстӥзы ке но, жаляса верано, дано ним басьтыны ӧз пӧрмы Георгий Лекомцев, Удмуртиысь лаптаен шудонъя огазеям командалэн валтӥсь тренерезКылем арын Россилэн чемпионатаз Удмуртилэн командаез 2-тӥ инты басьтӥз, асьмелэнъёс Башкортостанлэн командаезлы гинэ келязы. Нош Россилэн кубокез понна вожвылъяськонын нылъёс бускельёссэс азьпалтыны но Россилэсь кубоксэ утыны быгатӥзы.  Тегъёс: Спорт Удмуртия Россия  